Procese celebre Secularismul francez la judecata istoriei Procesul lui Michel Houellebecq Traditia laica a statului francez a implicat o separare, pe cât posibil echidistanta, de catre orice morala de natura religioasa, fie ea iudeo-crestina, specifica traditiilor europene, fie provenind de la elementele alogene integrate în societatea franceza, precum cele africane sau musulmane Într-un asemenea cadru socio-cultural, nu de putine ori, anumite grupuri etnice sau confesionale, considerându-se lezate de anumite declaratii, sustineri, opere artistice etc , au recurs la instantele de judecata în vederea apararii propriei identitati si combaterii discriminarilor si jignirilor de orice natura Daca pâna în a doua jumatate a secolului al XX-lea, acest "conflict" avea drept parti, în principal, spatiul public laic, pe de o parte, si Biserica Catolica, pe de alta, odata cu deschiderea Frantei catre populatiile nord-africane, Islamul a devenit principalul obiect al numeroaselor dispute dintre secularism si cultura, prin excelenta confesionala, a emigrantilor Astfel, în prezent, în spatiul public francez, minoritatea musulmana îsi revendica dreptul la identitate proprie, si culturala si religioasa, problemele în acest sens devenind de numeroase ori subiect de dezbatere, inclusiv de ordin politic si judiciar În acest context, cazul scriitorului Michel Houellebecq s-a numarat printre primele elemente ce au atras atentia opiniei publice asupra delicatului raport dintre laicismul politico-cultural francez si organizatiile islamice Pe de alta parte, s-a pus, de asemenea, problema dreptului la libera exprimare într-o societate multiculturala, în sensul în care exprimarea unei opinii personale poate constitui o lezare a sentimentelor si convingerilor unei (micro-)comunitati Într-o asemenea disputa, rolul instantei de judecata se rezuma la a gasi o pozitie cât mai obiectiva cu putinta si a oferi o interpretare cât mai nepartinitoare dispozitiilor legale, în lumina unei traditii ce îmbina ambele aspecte ale conflictului judiciar: atât dreptul la libera exprimare, cât si dreptul individului sau al comunitatii de a-si exprima, la fel de liber, convingerile si credintele Un autor controversat Michel Houellebecq stârnise deja numeroase discutii pe baza scrierilor sale înca de la publicarea celui de-al doilea roman, "Particule elementare", în anul 1998 Afisându-se ca un profet al dramei post-modernismului, aratând degenerarea valorilor culturale ale societatii moderne, acesta expunea modalitatile în care raporturile interumane se robotizeaza si se trivializeaza constant, ajungându-se la o dezumanizare generala a întregii civilizatii mondiale Perspectiva sa cinica, destul de rezervata si, în acelasi timp, disperat,a i-a conferit o popularitate la scara internationala, lucrarile lui fiind traduse în mai bine de 42 de tari Crescut în spirit stalinist de catre bunica sa, suferind de mai multe caderi nervoase si afisându-se public ca un admirator al maresalului Phillipe Petain, Houellebecq s-a bucurat de un statut de "copil teribil" al literaturii franceze pâna în momentul în care a atras atentia comunitatii musulmane, prin comentariile acide la adresa Islamului cuprinse în romanul "Platforma" (2001) Având ca subiect atentatele teroriste organizate de extremisti musulmani în anul 1997 în Thailanda, romanul în cauza trateaza, în acelasi timp, raportul dintre civilizatia occidentala si extremul orient si particularitatile sale "Nu dispretuiesc Islamul, îl urasc " Cu ocazia lansarii acestui roman, revista "Lire" i-a propus autorului un interviu extins, în care sa-si explice, pe cât posibil, atitudinea si opinii expuse în cuprinsul "Platformei" Însa mai mult contextul în care a fost publicat acest interviu a generat, se pare, valul de ura si, implicit, cauza judiciara ce avea sa aiba ca obiect "incitarea la ura confesionala si rasiala": astfel, numarul din "Lire" dedicat lui Michel Houellebecq avea sa apara în luna septembrie 2001, la câteva zile dupa atentatele teroriste asupra Statelor Unite ale Americii În ceea ce priveste continutul interviului, Houellebecq a dat dovada de o franchete agresiva; atacând cultura islamica pe mai multe planuri, acesta arata ca "nu numai femeile au probleme în statele arabe; exista multi barbati care, în sufletul lor, sunt profund necredinciosi, dar traiesc într-o ipocrizie totala, de pilda prin practicarea turismului sexual în extremul orient" În ceea ce priveste aspectele de ordin religios, Houellebecq nu s-a sfiit sa declare ca "nu dispretuiesc Islamul, în urasc, datorita revelatiei negative pe care am avut-o pe multele Sinai, unde Moise a primit cele zece porunci Acolo am simtit o respingere totala a monoteismului, mi-am zis ca e o dovada de cretinism sa crezi într-un singur Dumnezeu" În continuare, afirmatiile lui se transforma în veritabile jigniri: "Cea mai stupida religie este Islamul Citirea Coranului este o experienta devastatoare Biblia, cel putin, e frumoasa, deoarece evreii au talent literar, ceea ce scuza multe lucruri Iar pentru Catolicism am o simpatie reziduala, datorita aspectelor sale politeiste, si toate operele de arta corelative [ ]" Iar aceasta diatriba, putin spus ofensatoare, a scriitorului, reprodusa integral în paginile revistei "Lire", a culminat cu explicarea, din perspectiva personala, a raporturilor dintre lumea occidentala si Islam: "[ ] a fost o religie periculoasa, înca de la început Din fericire, va pieri În primul rând, pentru ca Dumnezeu nu exista, si daca exista, este un idiot, asta este concluzia finala Pe termen lung, adevarul va triumfa Pe de alta parte, Islamul este subminat de capitalism, care va triumfa rapid Materialismul este raul mai mic Valorile sale sunt abjecte, dar mai putin sângeroase, mai putin crude decât cele ale Islamului" Singur împotriva tuturor Exclusiv pe baza acestor declaratii, si nu a romanului-propriu zis (care urma sa apara în scurt timp), au fost formulate cinci plângeri penale împotriva lui Michel Houellebecq, trei din partea organizatiilor musulmane franceze, una din partea unei organizatii internationale cu sediul în Arabia Saudita si una din partea Ligii pentru Drepturile Omului S-au cerut daune morale în valoare de 190 000 de euro, cât si condamnarea lui la o pedeapsa cu închisoarea Putini au avut curajul sa ia cuvântul în apararea scriitorului; structurile literare franceze s-au abtinut de la orice comentariu, iar editura Flammarion a reziliat contractul pe care îl încheiasera cu putin timp în urma Însa anumiti oameni de litere, de orientari filosofice si religioase diferite, l-au sustinut deschis si neinteresat, alaturi de interventia considerata ca fiind oportunista a lui Bruno Megret, presedintele Miscarii Nationale Republicane, grupare dizidenta a Frontului National condus de Jean Marie Le Pen Acesta din urma a refuzat orice implicare în scandal, în conditiile în care Houellebecq se declara ca fiind "opozant atât al musulmanilor, cât si al valorilor traditionale franceze" Pâna la primul termen de judecata, stabilit pentru data de 17 septembrie 2002, spatiul public francez si nu numai a avut suficient timp pentru deveni terenul de bataie dintre doua tabere sau chiar mai multe tabere, fiecare cu argumentele sale si cu justificari de ordin legal si constitutional bine întemeiate Ateii au vazut momentul ca o lupta împotriva obscurantismului religios; aparatorii democratiei, ca pe o ocazie de a apara libertatea individuala si a cuvântului; cei ce se opuneau imigratiei musulmane s-au vazut sprijiniti de catre o figura culturala importanta Dar autoritatile s-au trezit brusc neputincioase, având în fata cel mai bun exemplu de situatie în care teoria si practica se confrunta; astfel, pe de o parte, musulmanii erau, practic, victime ale rasismului, iar pe de alta, Houellebecq avea dreptul atât la o opinie proprie, cât si la exprimarea libera, publica, a acesteia S-a ajuns chiar a se considera ca au intrat în conflict doua modele traditionale ale statului francez: Franta "iluminista si seculara" împotriva unei Frante "a egalitatii indivizilor si a drepturilor omului" Solutia judiciara versus pozitia opiniei publice Judecarea cauzei, cât si hotarârea instantei, nu s-au conformat aproape deloc asteptarilor publicului larg, în conditiile în care o mare parte din multimea adunata în fata Tribunalului din Paris în ziua de 17 septembrie 2002 cerea condamnarea lui Michel Houellebecq, oricare ar fi fost temeiurile legale Si aceasta în conditiile în care, sub aspect juridic, cea mai severa condamnare s-ar fi putut constitui din plata daunelor morale, cel mult un an de închisoare si o amenda penala de (maxim) 45 000 de euro Pe de alta parte, ura musulmanilor îl expunea la pericole mult mai mari decât legea franceza; astfel, luând cuvântul în numele reclamantilor, Dalil Boubakeur, din cadrul comunitatii islamice pariziene, a declarat: "El [Houellebecq] cauta fatwa pentru a-si face reclama [ ] Dar cuvintele au un pret Se poate ucide cu un singur cuvânt" Pârâtul s-a dovedit mult mai retinut în fata instantei decât în fata presei, aratând ca "este imposibil sa fii rasist împotriva musulmanilor", deoarece acestia nu constituie o etnie, ci o comunitate confesionala În plus, a negat ca ar fi avut intentia de a jigni pe cineva, sau ca i-ar dispretui pe islamici ca populatie, iar, în acelasi timp, "nu numai religia lor este prosteasca si instigatoare la ura" La un moment dat, însa, a fost necesara interventia fortelor de ordine în sala de judecata, pentru a-i evacua pe sustinatorii reclamantilor, înfuriati în mod evident de afirmatiile pârâtului În fine, solutia oferita de instanta a fost atât una diplomatica, cât si una care sa-i permita o separare echidistanta de curentele ideologice ce se confruntau în cauza de fata, evitând în acelasi timp si declansarea unui lung sir de dezbateri publice si judiciare pe teme religioase Astfel, achitându-l pe Houellebecq, instanta a aratat ca afirmatiile sale "se îndreapta împotriva religiei islamice, si nu împotriva persoanelor de aceasta confesiune"; mai mult decât atât, se arata în motivarea hotarârii, ca desi "scriitorii si artistii nu beneficiaza de impunitate, dreptul la libera exprimare este garantat înca din 1789", iar "afirmatiile ce fac obiectul cauzei de fata se îndreapta exclusiv împotriva unor concepte abstracte, nu împotriva unei persoane" Iar mentinerea solutiei de catre instanta de recurs a confirmat faptul ca bazele secular-umaniste ale statului si societatii franceze vor rezista unui nou val de simpatii populare confesionale, fie ele de origine straina, precum Islamul, fie ele traditionale, precum Biserica Catolica S-a eliminat, astfel, orice posibila incriminare, chiar si pe cale pretoriana, a blasfemiei si delictelor de convingere intima, confirmându-se, înca o data, durabilitatea unui sistem juridic întemeiat pe principii ferme, dar si adaptabile contextului istorico-social Epilog Comentatorii scurtei experiente judiciare a lui Michel Houellebecq au oferite diverse interpretari momentului, de la importanta existentei unei astfel de cauze si pertinenta solutiei, si pâna la câstigul de imagine si nu numai al scriitorului În acelasi timp, "lectia" învatata de catre comunitatea islamica a contribuit la o mai buna asimilare a acesteia în societatea franceza si la o compatibilizare a valorilor sale traditionale, de natura profund confesionala, cu specificitatile eminamente seculare ale statului francez Si totusi, ramâne, înca, fara raspuns o întrebare pusa de catre un cititor anonim scriitorului, pe calea unei "Scrisori catre Michel Houellebecq", publicata într-o revista a comunitatii musulmane: "Cum puteti urî, domnule Houellebecq, esenta unei culturi, fara sa-i urâti pe cei care pastreaza aceasta cultura în sufletul lor?" Drd Andrei Dutu Avocat 1 